b'\n_START_ARTICLE_\n10. kongres SKH\n_START_PARAGRAPH_\n10. kongres SKH odr\xc5\xbeao se je prolje\xc4\x87a 1986. u Zagrebu.\n_START_SECTION_\nKongres\n_START_PARAGRAPH_\nNa ovom je kongresu izabrano predsjedni\xc5\xa1tvo za mandatno razdoblje od 1986. do 1989. godine. Predsjedni\xc5\xa1tvo su \xc4\x8dinili: predsjednik Stanko Stoj\xc4\x8devi\xc4\x87, tajnik (sekretar) Drago Dimitrovi\xc4\x87, a ostali \xc4\x8dlanovi bili su Celestin Sardeli\xc4\x87, Tomislav Badovinac, Stjepko Gugi\xc4\x87, Mladen \xc5\xbduvela, Tomislav Ribari\xc4\x87, Nikola Lapov, Du\xc5\xa1ko Dragun, Zvonimir Vrbanac, Ivo Gr\xc5\xbeeti\xc4\x87, Mirjana Po\xc4\x8dek-Mati\xc4\x87 i Mira Korkut-Sladovi\xc4\x87._NEWLINE_Za \xc4\x8dlanove predsjedni\xc5\xa1tva CK SKJ iz Hrvatske izabrani su Ivica Ra\xc4\x8dan i Stipe \xc5\xa0uvar (v. Komunist, 1986.)._NEWLINE_U SKH su se vremenom razvijale sve sna\xc5\xbenije frakcijske borbe. To je ja\xc4\x8dalo prema kraju mandatnog razdoblja. Prevladavao je sukob izme\xc4\x91u \xc4\x8dlanstva sklonog reformama i strana\xc4\x8dkih aktivista koji nisu bili za progresivnije promjene. U samom strana\xc4\x8dkom vrhu, CK SKH-u, postojale su barem tri struje. Nejedinstvu je pridonijelo i to \xc5\xa1to \xc4\x8dlanstvo CK SKH koje se protivilo politici Slobodana Milo\xc5\xa1evi\xc4\x87a nije bilo jedinstveno po pitanju vi\xc5\xa1estrana\xc4\x8dja, jer je postojalo krilo koje nije htjelo da se uspostavi vi\xc5\xa1estrana\xc4\x8dki kog demokratskog sustava u Hrvatskoj._NEWLINE_Reformsko krilo u CK SKH htjelo je da se izgradi Hrvatska na demokratskim osnovama. Me\xc4\x91u vode\xc4\x87im ljudima reformskog krila bili su neki od istaknutih \xc4\x8dlanova strana\xc4\x8dkog vrha kao \xc5\xa1to su Drago Dimitrovi\xc4\x87, Celestin Sardeli\xc4\x87, Stjepko Gugi\xc4\x87, Milivoj Solar, Zorica Stipeti\xc4\x87 i dr.'